title: Geriadur lunioù Kangxi
text: Geriadur lunioù Kangxi () zo ur geriadur gourc’hemennet e 1710 gant Kangxi Impalaer Sina eus an dierniezh Qing. Peurechuet hag embannet eo bet e 1716 ha lakaet eo bet anv Kangxi dezhañ en enor d’an Impalaer en doa lakaet e sevel. 
  
  Ennañ ez eus e-tro 47,000 pennger gant sinalunioù urzhiet dindan 214 pennrann (pe alc'hwez) gant o distagadur en doare-skrivañ fanqie boas. Daveet e vezer, evit pep lun lakaet da bennger, da levrioù pe oberennoù m’eo bet implijet al lun-se. 
  Kavet e vez ennañ un daolenn klotennoù gant lunioù aozet dre renkadoù klotennoù, tonioù, ha sonioù deroù ar silabennoù.
  
  Meur a zoare zo da c’heriadur lunioù Kangxi hiziv. Eus an embannadurioù mod nevez ha keinet e doare ar c’hornôg gant difaziadennoù ha dielfennadurioù, betek embannadurioù kozh a sav da dierniezh Qing betek ar bloavezhioù 1940. Kavet e vez ivez eilskridoù rik liammet gant gwrioù hengounel Sina e gouinoù danvez.
  
  Gwelet ivez
  
   Roll pennrannoù Kangxi
   康熙字典網上版 Geriadur Kangxi Stumm Kenrouedad
  
  Geriadurioù
  Sinaeg